યુરો ઝોનમાં ઇટલીના મામલે તનાવ વધી રહ્યો છે. યુરોપિયન ફાઇનૅન્સ મિનિસ્ટરોએ ઇટલીને બજેટમાં ફેરફાર કરવા અલ્ટીમેટમ આપી દીધું છે, પણ ઇટલી દ્વારા બજેટમાં કોઈ ફેરફાર કરવામાં નહીં આવે એવો સ્પક્ટ પ્રત્યુત્તર આવતાં યુરો ઝોનમાં ઇકૉનૉમિક અને પૉલિટિકલ ક્રાઇસિસ વધવાનાં સ્પક્ટ એંધાણ દેખાવા લાગ્યાં છે જેને પગલે સોનામાં સેફ હેવન ડિમાન્ડ વધી હતી અને વર્લ્ડ માર્કેટમાં સોનું વધીને ૧૨૩૫ ડૉલર નજીક પહોંચી ગયું હતું. વર્લ્ડ માર્કેટમાં સોનાની તેજીને પગલે મુંબઈમાં ગઈ કાલે સોનાનો ભાવ ૫૦ રૂપિયા વધીને પ્રતિ ૧૦ ગ્રામનો ૩૧,૯૬૦ રૂપિયા થયો હતો.